Bendt Bendtsen (KF), 2008-06-10:
Jeg synes, at jeg vil benytte mig af lejligheden til at give svare på nogle af de påstande om, at ministeren smyger sig udenom.
Som jeg har været inde på, er der bl.a. internationale forhold, som er afgørende: Kineserne vil gerne have lov til at spise kød, inderne vil gerne have lov til at spise kød, og der er et stigende forbrug af fossile brændsler i både Indien og Kina, og det gør jo, at vi har fået nogle prisstigninger på vores energi, hvilket trækker mange ting med sig.
Når jeg går herop, er det jo, fordi konkurrenceloven er mit ansvar.
Jeg kan sige, at i den tid, jeg har været minister - det er så i knap 7 år har vi strammet konkurrenceloven tre gange, og vi gør det formentlig igen her til efteråret, hvis ministeren kan finde et flertal for det.
Der er mange aktører på det danske dagligvaremarked.
Der var en af ordførerne, der nævnte i dag, at prisen på 1 kg svinekød er på omkring 10 kr., og jeg tror nok, at hver enkelt dansk landmand i øjeblikket binder ca. 300 kr. i halen på hver enkelt gris.
Vi har SuperBest, Lidl, Bilka, Coop, Irma, Fakta, Aldi osv.
Sidder de og aftaler deres priser, eller hvad?
Det er bl.a. her, at vi har Konkurrencestyrelsen til at gå ud og lave dawn raids.
Vi har jo netop kunnet konstatere de stigninger, som jeg også var inde på i min tale.
Det er så det, som vi nu går ud og undersøger.
Det er priserne på brød, ost, mælk og smør, som danskerne har oplevet er steget.
Der er ingen tvivl om, at det er internationale forhold, der spiller ind.
Men virker konkurrencen ikke i Danmark?
Jeg ved i hvert fald, at hvis Arla ikke afregner nok for mælken til bønderne, kører de den sydpå, og hvis supermarkederne skal betale for meget for mælken til Arla, så henter de mælken sydpå.
Hvis Danish Crown ikke betaler nok i notering til landmændene, kører de i øjeblikket smågrisene over grænsen.
Når der i øjeblikket bliver fyret slagteriarbejdere i Jylland, er det formentlig, fordi der er mange landmænd, der kan få en højere pris på den anden side af grænsen.
Ja, det er der også.
Jeg tror, at man skal passe på med at sætte det her ind i alt for stive rammer hele vejen rundt.
Så kunne man spørge ministeren, om det er planloven, der er årsagen til, at fødevarerne ikke er billige.
Ja, det kan da godt være, at planloven også har en lille indvirkning på noget af det, men hvad er det, som et stort flertal i Folketinget har valgt?
Er planloven årsagen til, at vi ikke har Carrefour og Tesco og alle mulige andre?
Det er svært at vide ret meget om.
Vi har valgt at have en planlov, som jeg står bag.
Så taler man om prisregulering.
Jeg synes da, at det kunne være ret interessant at høre de ordførere, der siger det om konkurrencen, om det ikke er det frie marked, der skal danne priserne.
Vi skal vel ikke tilbage til sovjettiden med faste priser på franskbrødet!
Vi vil selvfølgelig i min ressort undersøge, om der er sket konkurrenceforvridninger på dette område, og jeg har sagt, at vi kommer tilbage til det efter sommerferien.
Nu har man været ude at lave dawn raids og taget en masse materiale ind.
Jeg ved godt, hvad vi hører, hvis vi spørger den enkelte bagermester om, hvorfor han hæver prisen på brødet.
Så vil han svare, at det er på grund af de stigende råvarepriser, stigende energipriser og stigende lønninger.
Jeg tror, at vi er kommet til en tid, hvor fødevarepriserne vil finde et niveau, der vil være højere end det, vi hidtil har set.
Det tror jeg faktisk at vi vil.
Når vi ser, hvad Lidl tilbød grønsager til for bare 2 år siden, må man sige, at der ikke var en gartner her i kongeriget Danmark, der kunne leve af at producere grønsager, hvis de skulle sælge dem til den pris, som Lidl solgte dem til.
Jeg tror nok, at der er konkurrence, men der er selvfølgelig nogle faktorer, som gør, at vi ikke rigtig kan forklare, hvorfor fødevarepriserne på en række områder er steget.
Det er selvfølgelig det, som vi vil undersøge, men jeg vil gerne advare mod, at det er os, der skal gå ind og lave en prisregulering.
Det tror jeg at vi for fremtiden skal holde fingrene fra.